Niin on Jumala maailmaa rakastanut, että Hän antoi ainoan Poikansa, -
ettei yksikään, joka Häneen uskoo, hukkuisi. Joh. 3:16.
MUUTOS
Elämässäni tapahtui suuri muutos 20 vuotta sitten.
Se oli vuonna 1992.
Olin tavallinen ihminen. Olin töissä valtiolla.
Ajattelin, että kaikki oli elämässäni kunnossa.
Elin kuten toisetkin. Ei aivan puhdasta elämää.
Etsin onnea tässä maailmassa. Olin tuntenut itseni aina -
kuin viidenneksi pyöräksi, ylimääräiseksi kaikkialla.
Olin sellaisessa iässä, jolloin kaipasin miestä rinnalleni.
Löysin miesystävän. Mutta mies oli naimisissa.
Niin elämä kului eteenpäin, kunnes ajauduin umpikujaan.
Olin rikkonut sen miehen perhettä vastaan -
ja satuttanut hänen vaimoaan ja kahta lastaan.
En tiennyt, miten päästä siitä tilanteesta.
Eräät tuttuni rauhoittelivat, että eihän tässä ole mitään väärää.
Olet sinkku ja vapaa tekemään, mitä tahdot.
Itse tiesin, etten elänyt oikein.
Mutta en osannut elää toisella tavalla.
En kuunnellut edes äitiäni, joka yritti varoittaa.
Ajattelin, että tiedän itse paremmin.
Sitten kävi niin, että äidinkin elämässä meni asioita vinoon.
Hän alkoi etsiä Jumalaa.
Hän alkoi käydä luterilaisessa seurakunnassa -
ja sai siellä ongelmiinsa apua.
Aloin miettiä, mikä minussa oli vikana. Huomasin yhtenä päivänä, -
että kaikki ihmiset ympärilläni olivat uskovia.
Miksi minä en ollut sitä?
Rupesin miettimään elämääni.
Mitä minä oikein tahdoin elämältä? Mihin olin matkalla?
Yllättäen tunsin hengessäni, kuinka jokin kosketti minua -
lempeästi ja rakastavasti.
Aloin miettiä, mitä minulle tapahtuisi iäisyydessä.
Tielleni osui uskovia ihmisiä.
Tunsin erään viisaan, uskovan sisaren, -
jonka luokse lähdin "ostamaan hunajaa".
Hän oli iältään seitsemissäkymmenissä.
Hän oli sellainen ihminen, joka -
puhui Jumalan sanasta kaikille kotonaan vieraileville.
Hän kysyi minulta: "Oletko kohdannut Jumalan?"
Ihmettelin, miten se tapahtuisi.
Hän antoi minulle kirjan, -
ensimmäisen hengellisen kirjan, jonka luin vapaaehtoisesti.
Kirjan nimi oli "Herätys alkaa minusta".
Kun luin kirjan, jotain tapahtui minussa.
Mietin, onko todella olemassa elävä Jumala.
Voiko Hän todella muuttaa ihmisen elämän?
Tiesin, että puolestani oli alettu rukoilla.
Elämäni meni entiseen suuntaan, vaikka en enää halunnut sitä.
Kävin sisälläni taistelua.
Toinen puoli minusta tahtoi vapautua tilanteesta, -
mutta toinen puoli halusi jatkaa entistä elämää.
Lähdin käymään metodistikirkossa.
Ensimmäisellä kerralla tarkoitukseni oli -
vain viedä sinne autolla äitini ja isäpuoleni.
Jäin kuitenkin kuuntelemaan. Aiheena oli -
Raamatun kertomus avionrikkojanaisesta.
Kaikki siinä sopi minun omaan tilanteeseeni.
Sinä päivänä kutsuttiin myös alttarille rukoilemaan.
Tuntui kuin minut olisi tönäisty liikkeelle -
ja että jos en nyt menisi, voisi olla liian myöhäistä.
Annoin elämäni Jeesukselle. Hänen rakkautensa kosketti minua.
Jumalan rauha tuli sydämeeni.
Se mitä silloin koin, oli ihmeellistä.
En tiennyt, mitä seuraavaksi pitäisi tehdä -
ja miten irrottautua siitä entisestä elämästä.
Mutta tiesin, että Jumala voi auttaa.
Ihmeellisesti Jumala vapautti minut.
Tunsin olevani vapaa taakoistani.
Uudessa elämässäni en enää halunnut murehduttaa Herraa.
Jumala oli armollinen ja antoi anteeksi sen, -
minkä olin jättänyt taakseni ja antoi voimaa vastustaa sitä.
Tapasin uudestaan sen vanhan, rakkaan sisaren, -
joka oli johdattanut minut uskoon.
Hän sanoi: "Sinut on nyt pesty puhtaaksi Kristuksen verellä.
Sinun ei pidä jäädä yksin. Rukoile itsellesi miestä.
Rukoilin ja odotin kaksi vuotta.
Sitten Jumala lahjoitti minulle juuri sellaisen miehen, -
jollaista olin sydämessäni rukoillut.
Se oli minulle suuri ihme.
Sain kokea suurta Jumalan armoa ja rakkautta.
Jumala lahjoitti meille pojan, joka myös oli suuri ihme.
Näin, etten ole Herralle saman- tekevä. Hän rakastaa minua.
Olen yrittänyt alati tehdä Hänen tahtonsa.
Aina se ei ole onnistunut. Liha sotii henkeä vastaan.
Mutta haluan seurata Häntä ja olla Hänen sanalleen kuuliainen.
Minun edestäni annettu veri ei ole vuotanut turhaan.
Jeesus maksoi minusta kalliin hinnan.
Siksi minulla ei ole oikeutta elää oman mieleni mukaan.
Minun on seurattava Hänen tahtoaan.
Yhdessä Hänen kanssaan yritän elää sillä tavoin.
Suomennos: Marita Jaakkola